ช่วยสรุปเรื่อง "ลูมีแฟนทรีน" ให้หน่อยค่ะ
ลูมีแฟนทรีน Lumefantrine หรือ เบนฟลูมีทอล Benflumetol คือ ยาต้านมาลาเรีย ไข้จับสั่นที่มีสาเหตุจากเชื้อสัตว์เซลล์เดียวชนิด Plasmodium falciparum P.falciparum โดยใช้ร่วมกับยาต้านมาลาเรียอีกชนิดคือ ยา Artemether และมีรูปแบบเป็นยารับประทาน โดยมีสัดส่วนตัวยาต่อเม็ด เช่น ยาArtemether 20 มิลลิกรัม ยา Lumefantrine 120 มิลลิกรัม การรับประทานยาลูมีแฟนทรีน ร่วมกับอาหารที่มีไขมันสูง จะทำให้มีการดูดซึมตัวยาได้มากที่สุด เมื่อตัวยานี้อยู่ในกระแสเลือด จะถูกเปลี่ยนโครงสร้างทางเคมีไปเป็นสารออกฤทธิ์ที่เรียกว่า ‘สาร เดสบิวทิล-ลูมีแฟนทรีน Desbutyl-lumefantrine ซึ่งร่างกายต้องใช้เวลาประมาณ 4 – 6 วันในการกำจัดยานี้ออกจากกระแสเลือดของผู้ป่วย การออกฤทธิ์ของตัวยานี้จะเกิดต่อวงจรชีวิตของเชื้อมาลาเรียในระยะที่ฟักตัวอยู่ในเม็ดเลือดแดง Erythrocytic stages โดยยาลูมีแฟนทรีนจะยับยั้งการสร้างกรดนิวคลีอิกNucleic acidสารเกี่ยวข้องกับสารพันธุกรรม DNA และกับสารโปรตีนของเชื้อมาลาเรีย ข้อจำกัดของการใช้ยาลูมีแฟนทรีนที่ผู้บริโภคควรทราบ เช่น ไม่แนะนำให้ใช้ยานี้กับการติดเชื้อมาลาเรียที่มีอาการป่วยขั้นรุนแรง ห้ามใช้เป็นยาป้องกันโรคมาลาเรีย ทั้งนี้ การใช้ยาลูมีแฟนทรีน ร่วมกับยา Artemether สามารถใช้รักษามาลาเรียได้ทั้งในผู้ใหญ่และในเด็ก การใช้ยานี้ในเด็ก จะใช้น้ำหนักตัวเด็กมาประกอบในการคำนวณขนาดรับประทาน สำหรับการใช้ยานี้กับสตรีตั้งครรภ์ มีข้อมูลทางคลินิกสนับสนุนว่า ไม่ก่อให้เกิดความพิการกับทารกในครรภ์แต่อย่างใด แต่การใช้ยานี้กับสตรีที่อยู่ในภาวะให้นมบุตรสามารถส่งผลต่อทารกที่ดื่มน้ำนมมารดาได้ ด้วยยาลูมีแฟนทรีนสามารถถูกขับออกมากับน้ำนมของมารดา อย่างไรก็ตาม การใช้ยานี้กับผู้ป่วยกลุ่มใดก็ตามจะต้องเป็นไปตามคำสั่งของแพทย์แต่เพียงผู้เดียว ลูมีแฟนทรีนมีสรรพคุณ คุณสมบัติ รักษาโรคอะไร ยาลูมีแฟนทรีนมีสรรพคุณข้อบ่งใช้ เช่น บำบัดรักษาอาการป่วยจากโรคไข้จับสั่น ที่มีการติดเชื้อเฉียบพลัน และมีอาการไม่รุนแรง ลูมีแฟนทรีนมีกลไกการออกฤทธิ์อย่างไร กลไกการออกฤทธิ์ของยาลูมีแฟนทรีน คือ ตัวยาจะออกฤทธิ์ต่อเชื้อมาลาเรียในระยะที่เชื้อฟักตัวอยู่ในเม็ดเลือดแดง โดยจะเข้ารบกวนการสร้างสารเชิงซ้อนที่มีชื่อเรียกว่า Beta-hematin สารช่วยการดำรงชีวิตของเชื้อมาลาเรีย รวมถึงยับยั้งการสังเคราะห์กรดนิวคลีอิก Neucleic acid และสารโปรตีนของเชื้อมาลาเรีย ส่งผลให้เชื้อมาลาเรียหยุดการเจริญเติบโต ไม่สามารถขยายพันธุ์ และตายลงในที่สุด
ลูมีแฟนทรีน คือ ยาต้านมาลาเรีย โดยใช้ร่วมกับยา Artemether มีรูปแบบเป็นยารับประทาน สัดส่วนตัวยาต่อเม็ด การรับประทานยาร่วมกับอาหารที่มีไขมันสูง จะทำให้ดูดซึมตัวยามากที่สุด เมื่อตัวยาอยู่ในกระแสเลือด จะถูกเปลี่ยนโครงสร้างทางเคมีไปเป็นสารออกฤทธิ์ที่เรียกว่า เดสบิวทิล-ลูมีแฟนทรีน ซึ่งร่างกายต้องใช้เวลาประมาณ 4 – 6 วันในการกำจัดยานี้ออกจากกระแสเลือดของผู้ป่วย
การออกฤทธิ์จะเกิดต่อวงจรชีวิตของเชื้อมาลาเรียในระยะฟักตัวอยู่ในเม็ดเลือดแดง โดยยาลูมีแฟนทรีนจะยับยั้งการสร้างกรดนิวคลีอิกที่เกี่ยวข้องกับสารพันธุกรรม DNA และสารโปรตีนของเชื้อมาลาเรีย ข้อจำกัดของการใช้ยาคือ ไม่แนะนำให้ใช้ยากับการติดเชื้อมาลาเรียที่มีอาการรุนแรง และห้ามใช้เป็นยาป้องกันโรคมาลาเรีย
ยาลูมีแฟนทรีนมีสรรพคุณคือ รักษาอาการป่วยจากโรคไข้จับสั่นที่มีการติดเชื้อเฉียบพลัน และอาการไม่รุนแรง กลไกการออกฤทธิ์คือ ตัวยาจะออกฤทธิ์ต่อเชื้อมาลาเรียในระยะที่เชื้อฟักตัวในเม็ดเลือดแดง โดยจะรบกวนการสร้างสารเชิงซ้อน Beta-hematin รวมถึงยับยั้งการสังเคราะห์กรดนิวคลีอิกและสารโปรตีนของเชื้อมาลาเรีย ส่งผลให้เชื้อมาลาเรียหยุดการเจริญเติบโต ไม่สามารถขยายพันธุ์ และตายลงในที่สุด
อายุรศาสตร์ (อายุรศาสตร์) - Internal Medicine,เภสัชวิทยา Pharmacology